The Time Machine

The Time Machine (overo: "La màchina de'l tenpo") el xe un libro de H. G. Wells, publegà en lengua orizenal pa'a prima volta inte el 1895, inte'i Stati Unii. El libro no'l xe stà mai traduxesto in vèneto, donca el titolo no'l xe ofisial.
El libro el xe uno de'i primi che i parla de'l viajo inte el tenpo, e anca el primo libro de suceso de H. G. Wellshttp://www.anisn.it/matita_ipertesti/evoluzione2009/wells.htmhttp://www.arar.it/oculus/2011/OculusEnoch_Numero_31_settembreottobre2011.pdf.

 Trama 
Inte'l'Ingiltera de fin Otozento, un siensà el inventa una màchina par viajar inte el tenpo. Co che el parte, el riva inte'l'ano 802.701; el descovre che la spesie umana la se ga dividesto in do tipolozìe: i eloj e i morlochi. El descovre che i eloj i vive in superfisie, e che i morlochi i vive soto tera. Inte'i eloj el viajador del tenpo el fa amisisia co Weena, salvàndoghe la vida co che la stava negando. El segondo dì, i morlochi i ghe ruba la màchina de'l tenpo, 'ndando soto tera par saver calcosa de pì de'i morlochi, el protagonista el descovre che lori i magna la carne de'i eloj, e che i li tien vivi come animali da tamazo.

Par conbatar i morlochi e ciapar la so màchina, el viajador, el va, insenbre de Weena, inte un palaso verde che el ghe xe in superfisie; dove, parò el cata solo de fuminanti. Inte'a strada par tornar, el vien agredìo da'i morlochi: lu el riese scanpar, ma Weena la more. Volendo deso 'ndar via e 'vendo gnente da far, el riese catar la màchina de'l tenpo, jera parò na trapola, i morlochi i jera drio spetarlo. Tutociò, el protagonista el xe bon a tor la màchina e a scanpar inte el futuro.

El riva deso inte un futuro dove che el sol el jera senpre fermo so'l'orizonte, l'omo el jera estinguesto, e i ghe jera solo che i gransi e le paveje. El va po' incora pì vanti dove che a ghe xe na crise solar, e dove che no cata pì nisun animal; se non na strana bestia "simile a un balon da football".

Incandenò, el protagonista el riese tornar caza, inte'a so epoca; dove che el raconta tuto a'i so pì sceti amighi.

A la fin de'l libro capimo che el protagonista el xe partio da novo da tre ani ma no'l xe pì tornà.

(EN) "Or did he go forward, into one of the nearer ages, in which men are still men, but with the riddles of our own time answered and its wearisome problems solved?"

(VEC) "No'l rimane che dimandarse se un dì el tornarà. Pole darse che el sia 'ndà inte n'epoca dove che i omeni i xe incora omeni, ma le domande e i pensieri inutili de'a nostra epoca n'i ghe xe pì"tradusion libara

(Fin de'l libro)https://www.ipssarpaoloborsellino.edu.it/attachments/article/121/La%20macchina%20del%20tempo%20WELLS.pdf 

 Ispirasion 
Par calche fonte el libro el se ga inspirà da n'altre so do opare: The Chronic Argonauts (raconto)  e The Universe Rigid (sajo); ma anca da un altro sajo (ciamà: The fourth Dimension) de Charles Howard Hintonhttps://archive.org/details/fourthdimension00hintarch/page/263/mode/thumb.

 Linganbi foresti 

Categoria:Romanzi